Liviya hukumati Sirt shahrini yana o‘z nazorati ostiga oldi

Fayoz al-Sarraja boshqaruvidagi xalqaro tan olingan milliy kelishuv hukumati Sirt shahrini qaytarib olib, o‘z pozitsiyasini egalladi, deb xabar beradi “Kommersant”.

 Kadr: YouTube
Avvalroq Xalifa Xaftar boshchiligidagi Liviya milliy armiyasi Sirt shahrini, shuningdek, shahardagi port va Kardabiya aviabazasini o‘z nazorati ostiga olgandi.
“Milliy kelishuv hukumati kuchlari tomonidan o‘nlab harbiylar asirga olingan, 20 dona jangovar texnika musodara qilingan, Xaftar armiyasi tomonida turib jang qilgan 50 kishi o‘ldirilgan”, — deydi Liviyadagi vaziyatni tartibga solish bo‘yicha Rossiya aloqa guruhining rahbari Len Dengov. Uning aytishicha, harbiy harakatlar hamon davom etmoqda. Vaziyat yana o‘zgarishi mumkin.
 Liviya milliy armiyasi feldmarshali Xalifa Xaftar umumiy safarbarlik e’lon qildi
Eslatib o‘tamiz, Turkiya parlamenti mamlakat prezidenti Rajab Toyyib Erdo‘g‘onning Liviyadagi Milliy kelishuv hukumatiga harbiy yordam yuborish haqidagi so‘rovini ma’qullagan edi.